**6. számú melléklet**

**KERESKEDŐI REGISZTRÁCIÓS NYILATKOZAT**

**az MCS/2021 Mobilkészülék-csere támogatási programban (továbbiakban:** **Támogatási Program) történő részvételhez**

**Alulírott ……….…………………..…..** *(Kereskedő képviselőjének neve, beosztása)*, **mint a ……….…………..……………** *(Kereskedő, illetve – amennyiben releváns – értékesítési pont megnevezése, cégjegyzékszáma/nyilvántartási száma székhelye és adószáma)***cégjegyzésre jogosult képviselője, büntetőjogi felelősségem tudatában ezúton nyilatkozom, hogy az általam képviselt gazdasági társaság (továbbiakban: Kereskedő) a Támogatási Programba regisztráló, valamint a Támogatási Programban részt vevő Kereskedőként**

1. **A Pályázati Kiírás és Útmutatóban a Kereskedőre nézve meghatározott feltételeket magára nézve kötelezőnek ismeri el.**
2. **A Támogatási Program során mindvégig megfelel az alábbi regisztrációs- és részvételi feltételeknek:**

* rendelkezik üzlettel;
* a készülékcsere programot támogató web alapú pályázatkezelő informatikai rendszerhez való hozzáférést biztosítani képes;
* a veszélyes hulladék kezelésére felkészült, és biztosítja, hogy a Támogatási Program keretében leadott mobilkészülékek megsemmisítése olyan módon zárt rendszerben történjék, hogy azok esetleges adattartalmához senki nem férhessen hozzá;
* rendelkezik a mobilkészülék-csere lebonyolítását támogató informatikai és egyéb infrastruktúrával, amely alkalmas:
  + platformfüggetlen Támogató szoftver futtatására;
  + nyomtatásra;
  + lapbeolvasásra (szkennelésre);
  + gyors és stabil internet kapcsolat biztosítására;
* üzlete megfelel a Támogatási Program keretében ezen helyszínekkel szemben támasztott követelményeknek (akadálymentesített eladó tér, pályázati dokumentumok kitöltésére alkalmas infrastruktúra, biztonságos várakozásra alkalmas helyiség);
* értékesítési helyenként legalább egy személyi számítógépet (önálló, a nyílt internetre kapcsolódó, fix IP címmel rendelkező számítógép, vagy VPN kapcsolat) biztosít a Támogatási Programot támogató web alapú pályázatkezelő informatikai rendszerhez való hozzáféréshez);
* fix IP címmel rendelkező számítógép használatának Támogató általi engedélyezése esetén, gondoskodik az informatikai hálózata megfelelő védettségéről.

1. **Kijelenti, hogy**

* szerepel a köztartozásmentes adózói adatbázisban, illetve köztartozásmentes adózói adatbázisban még nem szereplő Kereskedőként vállalja, hogy legkésőbb 2022. január 10. napjáig elvégzi az abba történő regisztrációt;
* a Támogatási Programba történő regisztrációjának időpontjában nincs 30 napot meghaladó lejárt esedékességű adó- vagy adók módjára behajtható köztartozása (kivéve, ha az adóhatóság számára fizetési halasztást vagy részletfizetést engedélyezett);
* a Támogatási Programban történő részvétele teljes időtartama alatt nem keletkeztet személyét érintő 30 napot meghaladó lejárt esedékességű adó- vagy adók módjára behajtható köztartozást (kivéve, ha az adóhatóság számára fizetési halasztást vagy részletfizetést engedélyezett);
* tudomásul veszi, hogy a személyéhez kapcsolódó támogatás(ok) folyósítása előtt a köztartozás ellenőrzésre kerül (a NAV alábbi ügyfélkapcsolati pontján: https://www.nav.gov.hu/nav/adatbazisok/koztartozasmentes/csoportos\_adoszam\_lekerdezes);
* a Támogatási Programba történő regisztrációjának időpontjában nem áll felszámolás, csődeljárás, végelszámolás, kényszertörlés alatt;
* a Támogatási Programban történő részvétele teljes időtartamára vonatkozóan vállalja, hogy amennyiben személyével kapcsolatban felszámolási, csődeljárási, végelszámolási, kényszertörlési eljárás indul, úgy az eljárás megindítását követő 1 munkanapon belül tájékoztatja erről a Nemzetközi Fejlesztési és Forráskoordinációs Ügynökség Zrt.-t (a továbbiakban: NFFKÜ Zrt.)

1. **Vállalja, hogy**

* regisztrál a pályázati portálon;
* regisztrációját minden üzlete vonatkozásában külön kereskedői regisztrációként végzi el;
* a pályázati portál használatának feltételeit megismeri, az ezzel kapcsolatos tájékoztatást és használati feltételeket elfogadja, azokról megfelelően tájékoztatja a Támogatási Program végrehajtásában részvevő valamennyi munkatársát, valamint biztosítja számukra a szükséges távokoktatásokon, bemutatókon való részvételt;
* az NFFKÜ Zrt. által küldött értesítéseket, a pályázattal és elszámolással összefüggő információkat fogadja, feldolgozza, kezeli és az NFFKÜ Zrt.-vel együttműködik;
* a kereskedői felületre történő belépéshez kapott hozzáférését, a kereskedői felületen elérhető információkat illetéktelen személyeknek nem adja át;
* a pályázói, kedvezményezetti adatokat a GDPR-nak és az adatvédelmi szabályoknak maradéktalanul megfelelően kezeli;
* adataiban bekövetkező változásokat az NFFKÜ Zrt.-nek 15 napon belül bejelenti;
* a Támogatási Program kapcsán hozzá forduló érdeklődőket tájékoztatja, segíti őket az új készülék kiválasztásában, továbbá a Kereskedői pályázati útmutató 2.2. pontjában foglaltaknak megfelelően benyújtja a pályázatokat;
* a Támogatási Programban megvásárolt készülékhez a támogatás összegét megelőlegezi, a Pályázóval / Kedvezményezettel kötött engedményezési megállapodás alapján az elszámolásig;
* az átvett mobilkészülékeket a hulladékkezeléssel kapcsolatos jogszabályban foglaltaknak megfelelően kezeli.

1. **Hozzájárul, hogy**

* a regisztráció során megadott adatokat az NFFKÜ Zrt. nyilvántartsa és kezelje;
* a Kereskedő által megadott adatokat az NFFKÜ Zrt. közzé tegye a „Regisztrált kereskedők listáján”;
* az NFFKÜ Zrt. Támogatási Programhoz kapcsolódó ellenőrzés(ek) során nyilvántartott adatait az Innovációs és Technológiai Minisztérium (ITM), a Nemzeti Média és Hírközlési Hatóság (NMHH), az Állami Számvevőszék, a Kormányzati Ellenőrzési Hivatal, az Európai Támogatásokat Auditáló Főigazgatóság, a Nemzeti Adó- és Vámhivatal, valamint a csekély összegű támogatások nyilvántartásában érintett szervek részére továbbítsa.

1. **Elfogadja és vállalja az alábbi szakmai feltételeket és feladatokat:**

* vállalja és szavatol azért, hogy minden esetben meggyőződik a pályázó által megadott adatok és az adatok alátámasztására szolgáló dokumentumok azonosságáról, a személyazonosságot igazoló dokumentumok érvényességéről;
* a pályázóktól átvett mobil készülékeket az elektromos és elektronikus berendezésekkel kapcsolatos hulladékgazdálkodási tevékenységekről szóló 197/2014. (VIII. 1.) Korm. rendelet szabályai szerint, az adatvédelmi szabályokra tekintettel zárt rendszerben gyűjti, tárolja és semmisíti meg, és az ennek igazolására szolgáló dokumentumokat ellenőrzés esetén átadja az ITM/NMHH/NFFKÜ Zrt. által megjelölt, ellenőrzést végző személynek;
* gondoskodik arról, hogy a Támogatási Program keretében leadott készülékek gyűjtése, tárolása, megsemmisítése olyan módon történjék, amely
  + minden készülék esetében biztosítja, hogy a forgalomból véglegesen kivonásra kerüljön;
  + kizárja, hogy a készülékeken esetlegesen megmaradt személyes adatokhoz bárki hozzáférhessen;
  + megfelel a veszélyes hulladék kezelésére vonatkozó jogszabályi előírásoknak;
* e-mailes (legfeljebb 24 órás válaszidővel) vagy telefonos ügyfélszolgálatot működtet, ami megfelel a fogyasztóvédelemről szóló 1997. évi CLV. törvény 17/B. § (3)bekezdésének;
* weblapján megjeleníti a Támogatási Programmal kapcsolatos, az NFFKÜ Zrt. által meghatározott információkat, illetve azokat az NFFKÜ Zrt.-től kapott információk és tájékoztatások szerint folyamatosan frissíti;
* a pályázat futamideje alatt beszerez és folyamatosan készleten tart a Pályázati kiírás és útmutatónak megfelelő legalább 4G VoLTE képes mobil készülékeket, amelyek bruttó fogyasztói ára nem haladja meg a 120 ezer Ft-ot.

A Kereskedő a regisztrált kereskedői feltételeknek való megfelelést a kereskedő képviselője által hitelesített jelen regisztrációs nyilatkozatával igazolja. Kereskedő tudomásul veszi, hogy a kereskedői regisztráció során általa közölt adatok és dokumentumok ellenőrzésre kerülnek. Kereskedő tudomásul veszi továbbá, hogy amennyiben nem felel meg a Támogatási Program valamely rendelkezésinek, feltételének és előírásának, úgy a Kereskedő regisztrációja elutasításra kerül, amiről értesítést kap a pályázati portálon keresztül. Kereskedő adott regisztrációjának elutasítása nem zárja ki a regisztráció újbóli beadásának lehetőségét.

Kereskedő tudomásul veszi, hogy az NFFKÜ Zrt., vagy más jogosult szervezet a Támogatási Programmal összefüggésben jogosult ellenőrizni. Kereskedő kifejezetten elfogadja, hogy amennyiben az NFFKÜ Zrt. a Támogatói Okiratot alátámasztó adatok, illetve dokumentumok között hiányosságot, eltérést, vagy hibát talál, úgy azok javításának idejéig a támogatás folyósítását felfüggeszti.

Kereskedő elfogadja továbbá, hogy az elszámolások ellenőrzése során feltárt jogosulatlan támogatás esetén a támogatás pénzügyi teljesítése megtagadásra kerül, aminek kockázata Kereskedőt terheli. Kereskedő kifejezetten vállalja, hogy az esetleges jogszerűtlen magatartásából eredendően folyósításra került támogatási összeget az NFFKÜ Zrt. részére haladéktalanul visszafizeti.

Kereskedő kijelenti, hogy a jelen Nyilatkozatban foglalt valamennyi feltételnek megfelelt és szavatol azért, hogy a pályázati eljárás során is meg fog felelni ezen feltételeknek, és a rögzített vállalásokat maradéktalanul teljesíti. Kereskedő elfogadja, és kifejezetten hozzájárul az NFFKÜ Zrt. azon jogához, hogy a közöttük létrejött együttműködést azonnali hatállyal felmondja, amennyiben Kereskedő jelen Nyilatkozatban, vagy a Támogatási Programban történő részvétele teljes időtartama alatt bármely formában nem a valóságnak megfelelő tartalommal szolgáltatott információt.

Kelt: …………………………….., 20………év ……………………..hó ……… nap

……………………………………………………

cégszerű aláírás